
ДО

ОБЩИНСКИ СЪВЕТ

БУРГАС
ДОКЛАДНА ЗАПИСКА

ОТ  АТАНАСКА НИКОЛОВА 

ЗАМЕСТНИК-КМЕТ „ЕВРОПЕЙСКИ ПОЛИТИКИ, ОКОЛНА СРЕДА”
ОТНОСНО: Даване на съгласие Община Бургас да кандидатства по схема за предоставяне на безвъзмездна финансова помощ чрез отпуснатите от Европейската комисия средства от фонд „Солидарност” по Заявление 2014BG16SPO001 за щетите от бедствията от 19 юни 2014 г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Община Бургас е определена като изпълнителен орган по схема за предоставяне на безвъзмездна финансова помощ чрез отпуснатите от Европейската комисия средства от фонд „Солидарност” по Заявление 2014BG16SPO001 за щетите от бедствията от 19 юни 2014 г. за Аварийно възстановяване на улиците „Оборище“ и „Велека“ в с.Маринка. 
Индикативната стойност на сумата, определена за Община Бургас е в размер на 297 409,38 лв.
Допустими дейности за финансиране по настоящата схема за предоставяне на безвъзмездна финансова помощ са:

 Възстановяване на функционирането на инфраструктурата в сферата на енергетиката, водоснабдяването и отпадъчните води, телекомуникациите, транспорта, здравеопазването и образованието;

 Предоставяне на временно настаняване и финансиране на спасителни операции, които да посрещнат нуждите на засегнатото население;

 Осигуряване на превантивна инфраструктура и предприемане на мерки за защита на културното наследство;

 Почистване на засегнатите от бедствието области, включително природните зони, в съответствие, когато е уместно, с екосистемни подходи, както и неотложно възстановяване на засегнатите природни зони с цел избягване на непосредствения ефект от ерозия на почвата.

 Предвид гореизложеното, на основание чл.21, ал.1, т.8 от ЗМСМА предлагам Общинския съвет – Бургас да вземе следното решение:
РЕШЕНИЕ:

1. Общински съвет - Бургас дава съгласие Община Бургас да кандидатства по схема за предоставяне на безвъзмездна финансова помощ чрез отпуснатите от Европейската комисия средства от фонд „Солидарност” по Заявление 2014BG16SPO001 за щетите от бедствията от 19 юни 2014 г. за „Аварийно възстановяване на улиците „Оборище“ и „Велека“ в с.Маринка“  и  поема ангажимент за пълно или частично възстановяване на получената

безвъзмездна помощ, в случай че се установи, че средствата не са използвани по предназначение или че декларираните щети са значително по-високи от действително претърпените в резултат на бедствието от 19-23 юни 2014 г.

2. Общински съвет Бургас декларира, че разходите за съответните операции са за щети, настъпили като пряка последица от бедствието от периода 19-23 юни 2014 г., и не надвишават необходимото за възстановяване на състоянието на инфраструктурата от преди бедствието;
ПРИЛОЖЕНИЕ: 1. Информация за последици от бедствие или опасно състояние.


         2. Протокол относно засегнати от наводнения населени места на територията на Община Бургас.
С УВАЖЕНИЕ,

АТАНАСКА НИКОЛОВА

ЗАМЕСТНИК-КМЕТ 
„ЕВРОПЕЙСКИ ПОЛИТИКИ, ОКОЛНА СРЕДА”

